Odense Adresse-Contoirs Efterretninger, 1848-02-08
Torsdagen den 28 Januar. 1) Efter at de nye valgte Medlemmer Sørensen, A. Petersen og Weeke havde taget Sæde i Forsamlingen, foretoges Valg paa Medlemmer til de forskjellige Functioner, og valgtes da: A. Til Formand S. Hansen. B. Til Viceformand W. Petersen. C. Som Mark Committee R. Nielsen, Schroeter, Allerup, A. Petersen, Eibye, Sørensen og Wecke. D. Som Bygningscommetter C. Hansen, Eibye, H. C. Nielsen, Haugsted og Voigt. E. Som Bal- og Festcommittee H. Schmidt, S. Hansen og S. Schmidt. F. Som Medlem af Skolecommissionen Voigt. - 2) J Anledning af Forsamlingens Beslutning om at erholde Deeltagelse i Besættelse af Byens mindre Betieninger, blev en Skrivelse expederet til Magistraten af følgende Jndhold: "Under 29 Juni f. A. tillod Reprs. sig at foreslaae den ærede Magistrat Jndsendelsen af en Forestilling til ved Autoritet fra Communalbestyrelsen, at de her i Odense værende Bestillingsposter, saasom Bedemands m. fl., fremtidig maatte overlades Communalbestyrelsen at besætte, men da Repr. ikke senere har havt nogen Conference med Magistraten desangaaende, medens man forudseer, at en, vistnok inden føie Tid indtræffende Vacance gjør det fornødent, at Sagen nu finder sin Afgjørelse, - saa tillade vi os at bringe den i Erindring, idet vi ikke skulle undlade foreløbig at bemærke følgende: Det var et allerede i Lovens 349 udtalt Princip, at de mindre Bestillinger i Kjøbstæderne, og Byens Tjenere (Raadstue= og Politibetjente m. fl.), skulle besættes af Borgermester og Raad (Communalbestyrelsen), og dette i Forholdenes Natur velbegrundede Princip er souteneret gjennem en Mængde senere Anordninger og Reskripter, og navnlig hvad Odense angaaer i Reskriptet af 18 December 1789 § 26, hvorved Politimesteren var bemyndiget at besætte de Politibetjentsposter, som i Reskriptet vare anordnede; medens Anordningen af 31 Januar 1738 m. fl. forudsætter, at de communale Bestillingsmænd creeres af Byens Øvrighed. Vel har nu denne med de communale Jnteresser saa nøie forbundne Grundsætning lidt nogen Jndskrænkning ved den Faveur, som under Krigen ved Parolbefalinger, og nogle i daværende Forhold begrundede Reskripter, blev viist udtjente Underofficerer; men ligesom Aarsagerne til saadan Faveur ikke længere existere, saaledes ligger det i Sagens Natur, at Cummunalbestyrelser, ikke vedbørlig vil kunne røgte Communens Tarv, naar de ikke selv kunne vælge, eller i al Fald indstille de Personer, hvem de erkjende tjenlige og dygtige til Byens mindre Betieninger. Dette har ogsaa fundet sin Anerkjendelse for Hovedstadens Vedkommende ved det kgl. Reskript af 16 Juli 1811, ifølge hvilket Communalbestyrelsen besætter Jnspecteurembedet ved Hovedstadens Brolægningsvæsen og endeel mindre Betieninger, medens Magistraten ansætter Raadstuetjenere, Rodemestere, Bedemænd, Klokkere, Gravere, Organister, Cantorer m. fl. og i Forening med de Eligerede de fornødne Regnskabsbetjente og Kasserere, ved Byens økonomiske og Kæmmervæsen. - Den Grundsætning hentet fra Lovens 349, der saaledes har gjenvundet sin Gyldighed for den kjøbenhavnske Commune, bør formeentlig ogsaa finde sin Anvendelse i de øvrige Kjøbstæder, saasom vi ikke kunne erkjende Tilværelsen af saadanne særegne Grunde for Hovedstadens Vedkommende der ikke skulle kunne passe sig for de mindre Kjøbstæder, og navnlig for Odense By, der næst Kjøbenhavn er den største Kjøbstadcommune i Riget. - Jdet vi tør forvente, at den ærede Magistrat deler denne Anskuelse, indstille vi Sagen til en nærmere fælleds Forhandling, for at en behørig motiveret Jndstilling til vedkommende høiere Autoritet derom forderligst kunne fremsendes. (16 Medlemmer vare mødte).